

  **REPUBLIKA HRVATSKA**

![[Velika Kopanica]]() **BRODSKO – POSAVSKA ŽUPANIJA**

 **OPĆINA VELIKA KOPANICA**

 **Općinsko vijeće**

KLASA: 024-03/23-01/45

URBROJ: 2178-12-03-23-4

Velika Kopanica, 21. prosinca 2023. godine.

**Z A P I S N I K**

**sa 21. sjednice Općinskog vijeća**

**Općine Velika Kopanica**

 Na 21. sjednici Općinskog vijeća Općine Velika Kopanica održanoj dana 21. prosinca 2023.godine u Općinskoj vijećnici, Vladimira Nazora 1, Velika Kopanica s početkom u 19:00 sati, bilo je prisutno 9 od 12 izabranih Vijećnika Općinskog vijeća Općine Velika Kopanica.

Nazočni vijećnici: Tomislav Jagić, Blaž Šokčević, Krunoslav Zdunić, Darko Relota, Mijo Filer, Marina Jularić Ergotić, Miroslav Matić, Patricija Kurtušić, Ana Radičević

Odsutni vijećnici: Ivan Antolović, Tomislav Matasović, Ivo Stojanović

Ostali prisutni: Ivan Meteš – načelnik, Blaženka Radičević – zapisničar.

Predsjednik Općinskog vijeća Općine Velika Kopanica (u daljnjem tekstu Predsjednik) – Tomislav Jagić otvorio je sjednicu u 19:00 sati i pozdravio sve prisutne te konstatirao kvorum.

Predsjednik predlaže sljedeći Dnevni red:

DNEVNI RED:

1. Verifikacija Zapisnika s 20. sjednice Općinskog vijeća Općine Velika Kopanica;
2. Proračun Općine Velika Kopanica za 2024. godinu s projekcijama za 2025. i 2026. godinu:
	1. Prijedlog Proračuna Općine Velika Kopanica za 2024. godinu s projekcijama za 2025. i 2026. godinu:
	2. Prijedlog Programa građenja komunalne infrastrukture na području Općine Velika Kopanica u 2024. godini,
	3. Prijedlog Programa održavanja komunalne infrastrukture na području Općine Velika Kopanica u 2024. godini,
	4. Prijedlog Programa utroška naknade za zadržavanje nezakonito izgrađenih zgrada u prostoru na području Općine Velika Kopanica u 2024. godini,
	5. Prijedlog Programa korištenja sredstava ostvarenih raspolaganjem poljoprivrednim zemljištem u vlasništvu Republike Hrvatske na području Općine Velika Kopanica u 2024. godini,
	6. Prijedlog Programa korištenja sredstava ostvarenih od promjene namjene poljoprivrednog zemljišta na području Općine Velika Kopanica u 2024. godini;
	7. Prijedlog Programa utroška sredstava ostvarenih od šumskog doprinosa na području Općine Velika Kopanica u 2024. godini,
	8. Prijedlog Programa socijalne skrbi na području Općine Velika Kopanica u 2024. godini,
	9. Prijedlog Programa javnih potreba u odgoju, obrazovanju, kulturi, sportu i ostalim društvenim djelatnostima na području Općine Velika Kopanica u 2024. godini,
	10. Prijedlog Programa vatrogastva i civilne zaštite na području Općine Velika Kopanica u 2024. godini,
	11. Prijedlog Odluke o izvršenju Proračuna Općine Velika Kopanica u 2024. godini;
3. Prijedlog Odluke o 2. Izmjenama i dopunama Odluke o općinskim porezima Općine Velika Kopanica;
4. Prijedlog Odluke o raspoređivanju financijskih sredstava predviđenih za rad političkih stranaka zastupljenih u Općinskom vijeću Općine Velika Kopanica u 2024. godini;
5. Prijedlog Odluke o osnivanju Savjeta mladih Općine Velika Kopanica;
6. Izmjene i dopune Proračuna Općine Velika Kopanica za 2023. godinu:
	1. Prijedlog Izmjena i dopuna Proračuna Općine Velika Kopanica za 2023. godinu,
	2. Prijedlog Izmjena i dopuna Programa građenja komunalne infrastrukture na području Općine Velika Kopanica u 2023. godini,
	3. Prijedlog Izmjena i dopuna Programa održavanja komunalne infrastrukture području Općine Velika Kopanica u 2023. godini,
	4. Prijedlog Izmjena i dopuna Programa utroška naknade za zadržavanje nezakonito izgrađenih zgrada u prostoru na području Općine Velika Kopanica u 2023. godini,
	5. Prijedlog Izmjena i dopuna Programa korištenja sredstava ostvarenih raspolaganjem poljoprivrednim zemljištem u vlasništvu Republike Hrvatske na području Općine Velika Kopanica u 2023. godini,
	6. Prijedlog Izmjena i dopuna Programa korištenja sredstava ostavrenih od promjene namjene polj. zemljišta na području Općine Velika Kopanica u 2023. godini,
	7. Prijedlog Izmjena i dopuna Programa utroška sredstava ostvarenih od šumskog doprinosa na području Općine Velika Kopanica u 2023. godini,
	8. Prijedlog Izmjena i dopuna Programa socijalne skrbi na području Općine Velika Kopanica u 2023. godini,
	9. Prijedlog Izmjene i dopune Programa vatrogastva i civilne zaštite na području Općine Velika Kopanica u 2023. godini,
	10. Prijedlog Izmjena i dopuna Programa javnih potreba u odgoju, obrazovanju, kulturi, sportu i ostalim društvenim djelatnostima na području Općine Velika Kopanica u 2023. godini.
7. Prijedlog Odluke o izradi VI. Izmjena i dopuna Prostornog plana uređenja Općine Velika Kopanica,
8. Prijedlog Odluke o izradi II. Izmjena i dopuna Urbanističkog plana uređenja Poslovne zone IV Velika Kopanica,
9. Razno.

Nakon čitanja dnevnog reda, Predsjednik isti daje na raspravu. Nakon što nije bilo komentara i prijedloga i na glasanje. Dnevni red je usvojen jednoglasno (9 glasova ZA).

**TOČKA 1:** **Verifikacija Zapisnika s 20. sjednice Općinskog vijeća Općine Velika Kopanica;**

Predsjednik otvara 1. točku dnevnog reda i daje ju na raspravu.

Kako nema nikakvih komentara, pitanja i prijedloga, Predsjednik daje ovu točku dnevnog reda na glasanje.

Zapisnik s 20. sjednice Općinskog vijeća Općine Velika Kopanica je javnim glasovanjem usvojena jednoglasno (9 glasova ZA).

**TOČKA 2: Proračun Općine Velika Kopanica za 2024. godinu s projekcijama za 2025. i 2026. godinu:**

* 1. Prijedlog Proračuna Općine Velika Kopanica za 2024. godinu s projekcijama za 2025. i 2026. godinu:
	2. Prijedlog Programa građenja komunalne infrastrukture na području Općine Velika Kopanica u 2024. godini,
	3. Prijedlog Programa održavanja komunalne infrastrukture na području Općine Velika Kopanica u 2024. godini,
	4. Prijedlog Programa utroška naknade za zadržavanje nezakonito izgrađenih zgrada u prostoru na području Općine Velika Kopanica u 2024. godini,
	5. Prijedlog Programa korištenja sredstava ostvarenih raspolaganjem poljoprivrednim zemljištem u vlasništvu Republike Hrvatske na području Općine Velika Kopanica u 2024. godini,
	6. Prijedlog Programa korištenja sredstava ostvarenih od promjene namjene poljoprivrednog zemljišta na području Općine Velika Kopanica u 2024. godini;
	7. Prijedlog Programa utroška sredstava ostvarenih od šumskog doprinosa na području Općine Velika Kopanica u 2024. godini,
	8. Prijedlog Programa socijalne skrbi na području Općine Velika Kopanica u 2024. godini,
	9. Prijedlog Programa javnih potreba u odgoju, obrazovanju, kulturi, sportu i ostalim društvenim djelatnostima na području Općine Velika Kopanica u 2024. godini,
	10. Prijedlog Programa vatrogastva i civilne zaštite na području Općine Velika Kopanica u 2024. godini,
	11. Prijedlog Odluke o izvršenju Proračuna Općine Velika Kopanica u 2024. godini;

Predsjednik otvara 2. točku Dnevnog reda i daje riječ Načelniku. Načelnik u nastavku pozdravlja sve prisutne i pojašnjava Proračun za 2024. godinu. Ističe kako su prihodi Proračuna za 2024.godinu u iznosu od 2.833.600,00 eura od toga su planirani prihodi poslovanja 2.800.600,00 eura, a prihodi od prodaje nefinancijske imovine 3.000,00 eura, te planirano prihodi od zaduživanja u iznosu od 30.000,00 eura. Rashodi u iznosu 2.933.600,00 eura od čega se na rashode poslovanja odnosi 1.147.600,00 eura, a 1.761.000,00 eura na rashode za nabavu nefinancijske imovine. (investicije i ulaganja, te izdaci za otplate zajmova 25.000,00 eura). U proračunu je planiran preneseni višak iz prethodnih godina u iznosu od 100.000,00 eura. U nastavku detaljnije prolazi kroz dijelove Proračuna ističući projekte koji su u planu za sljedeću godinu i za koje su predviđena sredstva iz Proračuna. Naglašava nekoliko važnijih projekata Izgradnja dječjeg vrtića“Medenjak“ odobrena sredstva iz Ministarstva obrazovanja u vrijednosti 570.708,08 eura, rekonstrukcija ceste u ulici Vl. Nazora (265.000,00 eura Ministarstvo regionalnog razvoja 150.000,00 „Projekt Slavonija, Baranja i Srijem“) , projekt izgradnje ceste u ulici Šamačka – projektna dokumentacija u iznosu 12.000,00 eura, nastavak izgradnje vodovodne mreže u naseljima Divoševci i Mala Kopanica iz proračuna osiguurano 150.000,00 eura, rekonstrukcija javne rasvjete u naselju Beravci, rekonstrukcija društvenog doma u Velikoj Kopanici FAZA 4,projekt „DONA“ ( 3 godine). U nastavku iznosi ostale projekte koji su predviđeni u Proračunu za 2024.godinu. Nakon iznošenja svih planiranih radova i projekata moli da se prijedlog Proračuna za 2024.godinu prihvati.

Kako nema drugih komentara, pitanja i prijedloga, Predsjednik daje na glasanje drugu točku Dnevnog reda.

Proračun Općine Velika Kopanica za 2024. godinu s projekcijama za 2025. i 2026. godine s pripadajućim Programima od a) – k) je javnim glasovanjem usvojena sa 9 glasova ZA .

**TOČKA 3: Prijedlog Odluke o 2. Izmjenama i dopunama Odluke o općinskim porezima Općine Velika Kopanica;**

Predsjednik otvara 3. točku dnevnog reda i nastavlja iznositi ovu točku dnevnog reda. Navodi kako je u Zakonu o lokalnim porezima promjenjen Porez na potrošnju, Porez na kuće za odmor i za Porez za korištenje javnih površina, tj.jedan stavak je brisan Porez i i prirez na dohodak te svi članci koji su vezani za njega se brišu. Na temelju članka 42. Zakona o lokalnim porezima predstavničko tijelo odlučuje o veličini stope poreza te se treba izvršiti izmjena valuta iz kn u euro. Vjećnika Šokčevića zanima na što se odnose porezi na kuće za odmor. Načelnik mu odgovara da se to odnosi na kuće za iznajmljivanje, ali da mi na području Općine trenutno nemamo privatnih kuća za iznajmljivanje.

Kako nema drugih komentara, pitanja i prijedloga, Predsjednik daje na glasanje treću točku Dnevnog reda.

 Prijedlog Odluke o 2. Izmjenama i dopunama Odluke o općinskim porezima Općine Velika Kopanica je javnim glasovanjem usvojen jednoglasno (9 glasova ZA).

**TOČKA 4: Prijedlog Odluke o raspoređivanju financijskih sredstava predviđenih za rad političkih stranaka zastupljenih u Općinskom vijeću Općine Velika Kopanica u 2024. godini;**

Predsjednik otvara 4. točku dnevnog reda i daje riječ Načelniku. Načelnik navodi kako je potrebno doneti odluku za redovno financiranje stranaka i nezavisnih vječnika te da su iznosi navedeni u tablici u prilogu.

Kako nema drugih komentara, pitanja i prijedloga, Predsjednik daje na glasanje četvrtu točku Dnevnog reda.

Prijedlog Odluke o raspoređivanju financijskih sredstava predviđenih za rad političkih stranaka zastupljenih u Općinskom vijeću Općine Velika Kopanica u 2024. godini je javnim glasovanjem usvojen jednoglasno (9 glasova ZA).

**TOČKA 5: Prijedlog Odluke o osnivanju Savjeta mladih Općine Velika Kopanica;**

Predsjednik otvara 5. točku dnevnog reda i nastavlja iznositi ovu točku dnevnog reda. Navodi kako je odluku potrebno donijeti prema izmjenama i dopunama Zakona o savjetu mladih koji je stupio na snagu 29.7.2023 godine te je Vijeće obvezno uskladiti svoje opće akte s odredbama navedenog zakona. Kako je odluka iz 2016. godine potrebno je donijeti novu. U nastavku obrazložava na čega se odnosi savjet mladih i o pitanju mladih na području Općine.

Kako nema drugih komentara, pitanja i prijedloga, Predsjednik daje na glasanje petu točku Dnevnog reda.

Prijedlog Odluke o osnivanju Savjeta mladih Općine Velika Kopanica je javnim glasovanjem usvojen jednoglasno (9 glasova ZA).

**TOČKA 6: Izmjene i dopune Proračuna Općine Velika Kopanica za 2023. godinu:**

* 1. Prijedlog Izmjena i dopuna Proračuna Općine Velika Kopanica za 2023. godinu,
	2. Prijedlog Izmjena i dopuna Programa građenja komunalne infrastrukture na području Općine Velika Kopanica u 2023. godini,
	3. Prijedlog Izmjena i dopuna Programa održavanja komunalne infrastrukture području Općine Velika Kopanica u 2023. godini,
	4. Prijedlog Izmjena i dopuna Programa utroška naknade za zadržavanje nezakonito izgrađenih zgrada u prostoru na području Općine Velika Kopanica u 2023. godini,
	5. Prijedlog Izmjena i dopuna Programa korištenja sredstava ostvarenih raspolaganjem poljoprivrednim zemljištem u vlasništvu Republike Hrvatske na području Općine Velika Kopanica u 2023. godini,
	6. Prijedlog Izmjena i dopuna Programa korištenja sredstava ostavrenih od promjene namjene polj. zemljišta na području Općine Velika Kopanica u 2023. godini,
	7. Prijedlog Izmjena i dopuna Programa utroška sredstava ostvarenih od šumskog doprinosa na području Općine Velika Kopanica u 2023. godini,
	8. Prijedlog Izmjena i dopuna Programa socijalne skrbi na području Općine Velika Kopanica u 2023. godini,
	9. Prijedlog Izmjene i dopune Programa vatrogastva i civilne zaštite na području Općine Velika Kopanica u 2023. godini,
	10. Prijedlog Izmjena i dopuna Programa javnih potreba u odgoju, obrazovanju, kulturi, sportu i ostalim društvenim djelatnostima na području Općine Velika Kopanica u 2023. godini.

Predsjednik otvara 6. točku dnevnog reda i daje riječ Načelniku.Načelnik predlaže izmjene i dopune Proračuna Općine Velika Kopanica za 2023.g. i to: Prihodi i primici u ukupnom iznosu od 1.704.200,00 eura od toga su planirani prihodi poslovanja 1.647.668,72 eura, a prihodi od prodaje nefinancijske imovine 3.000,00 eura, te planirano prihodi od zaduživanja u iznosu od 20.000,00 eura. U proračunu je planiran preneseni višak prihoda iz prethodne godine u iznosu od 33.531,28 EUR.; Rashodi i izdaci u ukupnom iznosu 1.704.200,00 eura , od čega se na rashode poslovanja odnosi 1.137.600,00 eura, a 541.600,00 eura na rashode za nabavu nefinancijske imovine. (investicije i ulaganja, te izdaci za otplate zajmova 25.000,00 eura). U nastavku detaljnije prolazi kroz dijelove Izmjena i dopuna Proračuna. Od najvažnijih projekata ističe projekt DONA 2 u iznosu od 78.721,26 eura koji je financiran 15% iz Državnog proračuna te 85 % iz Europskog socijalnog fonda , program javnih radova ( 1 osoba zaposlena), program i nabava kanti za odvojeno prikupljanje otpada u iznosu 90.000,00 eura od toga 72.000,00 eura je sufinancirao Fond za zaštitu okoliša, čistilica koju je također sufinancirao Fond za zaštitu okoliša u iznosu od 26.000,00 eura, Općina je platila iznos PDV-a 5.000,00 eura; održavanje poljskih puteva i lenija u iznosu 71.000,00 eura od toga 15.000,00 eura je sufinancirano iz Županijskog proračuna. Također je započet projekt odvodnje u naseljima Mala Kopanica i Divoševci u koji je dosad utrošeno 50.000,00 eura. Završena je faza 3 za društveni dom u Kupini u iznosu od 105.000,00 eura od kojih je 25.000,00 eura sufinanciralo Ministartsvo regionalnog razvoja i fondova EU . Kupljen je radni stroj ( traktor) za održavanje zelenih površina u iznosu 68.000,00 eura od kojih je 28.500,00 eura sufinanciralo Ministarstvo graditeljstva. Također navodi da su se provodile demografske mjere te da su svi navedeni projekti vidljivi u Programima od b) do j).

Kako nema drugih komentara, pitanja i prijedloga, Predsjednik daje na glasanje šestu točku Dnevnog reda.

Izmjene i dopune Proračuna Općine Velika Kopanica za 2023. godinu od a) – j) su javnim glasovanjem usvojene jednoglasno (9 glasova ZA).

**TOČKA 7: Prijedlog Odluke o izradi VI. Izmjena i dopuna Prostornog plana uređenja Općine Velika Kopanica,**

Predsjednik otvara 7. točku dnevnog reda i daje riječ Načelniku. Načelnik navodi kako je započeta 5. izmjena i dopuna prostornog plana u ZONI 2 na prijedlog poduzetnika DELTA SAVJETOVANJE d.o.o. ,a radi se o investicijskom projektu energetsko-industrijske i poslovne namjene.Kako je izražena želja za proširenjem poslovne zone, navodi da bi oni pokrenuli i financirali 6. izmjenu i dopunu prostornog plana uređenja odnosno da se zona obuhvata gospodarske zone ZONA 2 uskladi s obuhvatom predmetne zone iz Županijskog prostornog plana, da se u obuhvat zone vrati dio izbačen 2017. godine kako bi se realizacija projekta omogućila i na tom dijelu gospodarske zone. S obzirom da ne mogu bez našeg dopuštenja to realizirati potrebno je donijeti odluku.

Kako nema drugih komentara, pitanja i prijedloga, Predsjednik daje na glasanje sedmu točku Dnevnog reda.

Prijedlog Odluke o izradi VI. Izmjena i dopuna Prostornog plana uređenja Općine Velika Kopanica je javnim glasovanjem usvojen jednoglasno (9 glasova ZA).

**TOČKA 8:** **Prijedlog Odluke o izradi II. Izmjena i dopuna Urbanističkog plana uređenja Poslovne zone IV Velika Kopanica,**

Predsjednik otvara 8. točku dnevnog reda i daje riječ Načelniku. Načelnik navodi kako se pokazala potreba za izmjenom i dopunom Urbanističkog plana uređenja Poslovne zone IV Velika Kopanica iz razloga omogučavanja investicijskog projekta energetsko-industrijske i poslovne namjene. Također navodi da bi izradu II. Izmjene i dopune Urbanističkog plana uređenja financirao investitor DELTA SAVJETOVANJE d.o.o..

Kako nema drugih komentara, pitanja i prijedloga, Predsjednik daje na glasanje osmu točku Dnevnog reda.

Prijedlog Odluke o izradi II. Izmjena i dopuna Urbanističkog plana uređenja Poslovne zone IV Velika Kopanica je javnim glasovanjem usvojen jednoglasno (9 glasova ZA).

**TOČKA 9: Razno**

Predsjednik otvara 9. točku Dnevnog reda i daje riječ Vijećnici Patriciji Kurtušić koju zanima dali će se u skoroj budućnosti uređivati staze u sokaku „Beč“ u Beravcima. Načelnik napominje kako se u svakom proračunu predvide sredstva za pješačke staze i da se nada da će se u određenom doglednom vremenu urediti i staze u sokaku. Vjećnika Filera zanima što je s cestom za Prnjavor. Načelnik mu odgovara da je u skladu s proračunom za nerazvstane ceste izgrađeno pola ceste u ovoj godini te da će se gledati da se u sljedečoj godini završi i druga polovica. Vjećnika Filera također zanima dali će se mjenjati stolarija na društvenom domu u Maloj Kopanici . Načelnik mu odgovara da je uređenje doma navedeno u proračunu te da će se uređivati u etapama i da će se početi s stolarijom. Također Vjećnika Filera zanima dali bi se parkiralište na groblju u Maloj Kopanici moglo proširiti te predlaže zamjenu zemljišta. Načelnik mu odgovara da će razmotriti situaciju te će se sve dogovoriti.

Načelnik zahvaljuje svima na dosadašnjoj dobroj suradnji, Vijećnicima i djelatnicima je poželio Sretan Božić te uspješnu Novu Godinu.

U nastavku se i predsjednik Vijeća zahvaljuje svima na konstruktivnoj suradnji tijekom godine, želi svima sretan i blagoslovljen Božić te sretnu i uspješnu Novu Godinu te zaključuje 21.sjednicu općinskog Vijeća Velika Kopanica u 19:52h

 Zapisničar: Predsjednik Općinskog vijeća

 Blaženka Radičević **Tomislav Jagić, mag.ing.silv.**